**Извештај о спроведеној анализи ефеката Предлога закона о изменама и допунама Закона о финансијској подршци породици са децом**

**ПРИЛОГ 2:**

**Кључна питања за анализу постојећег стања и**

**правилно дефинисање промене која се предлаже**

Рађање деце далеко испод потреба простог обнављања становништва обележава и демографски развој и демографски моментум Републике Србије.

Република Србија се са феноменом недовољног рађања суочилa још средином прошлог века. Већ у 1971. години стопа укупног фертилитета била је за око 15% нижа од потреба просте замене генерација у Централној Србији, односно за готово 20% у АП Војводини. У том интервалу вредности стопа се углавном стабилизују у следеће две деценије на оба подручја.

Процењени број становника за Републику Србију у 2022. години износи 6.664.449 становника, односно 3.240.822 мушкараца и 3.423.627 жена, што представља пад од 833.552 становника, односно 11% у односу на број становника у 2002. пописној години када је пописано 7.498.001 становника и пад од 522.413 становника, односно пад од 7% у односу на број становника 2011. пописне године када је пописано 7.186.862 становника.

У Републици Србији у 2022. години жене у фертилитетном добу (15-49 година) чине 21,2% популације.

Основне карактеристике становиништва Републике Србије у овом периоду су промене које су довеле становништво на праг демографске старости која је последица различитих тенденција у кретању виталних догађаја (низак наталитет).

Стопа природног прираштаја у 2022. години је -7,0, а што је мање негативно у односу на 2021. годину када је стопа природног прираштаја била -10,9 и односу на 2020. годину када је стопа природног прираштаја била – 8,0.

Тренутна стопа укупног фертилитета у Републици Србији је *1,67%*, а стопа природног прираштаја -*7,0‰*.

Ниво рађања у Републици Србији је испод потреба простог обнављања становништва, што значи да ће следећа генерација жена бити за готово једну трећину мања по броју у односу на садашњу.

Феномен недовољног рађања деце је законит процес који није успело да избегне ниједно развијено друштво. Но, недовољно рађање деце није реалност само у развијеним земљама и не само западне цивилизације. Данас се, према процени Уједињених нација 83 државе света суочавају са рађањем деце испод потреба просте замене генерација.

Искуства развијених земаља указују да, без обзира на значајне разлике у економским, друштвено-политичким и вредносним системима, као и институционалној основи популационе политике, постоји значајан степен униформности у погледу циљева, праваца мера, као и дефинитивног израза примењених мера. Све ове мере могу довести до максимално утврђеног ефекта пораста фертилитета до 10%. Разматрање недовољне ефикасности мера које се спроводе, указује да политички одговор мора бити интензиван, целовит, истраживачки, директан, дугорочан, стратешког типа.

У Стратегији подстицања рађања (Службени гласник РС, број 25/18) је као Општи циљ одрживог демографског развоја Републике Србије утврђено постизање стања тзв. стационарног становништва у Републици Србији, тј. обим и структура становништва који ће омогућити да следеће генерације буду исте величине као и постојеће. Овај ниво простог обнављања становништва или замене генерација значи да на индивидуалном нивоу једна жена у свом репродуктивном периоду треба да се надомести са једним женским дететом, тј. да нето стопа репродукције буде једнака јединици. У нашим условима, где је смртност становништва ниска а ниво рађања деце испод нивоа потребног за замену генерација, нето стопа репродукције је на нивоу око јединице када је кохортна стопа укупног фертилитета на нивоу око 2,1 детета по жени.

Полазећи од чињенице да је Закон о финансијској подршци породици са децом („Службени гласник РС“, бр. 113/17, 50/18, 46/21-УС, 53/21-УС, 66/21, 130/21, 43/23 - УС, 62/23 и 11/24 – УС) који се примењује од 1. јула 2018. године, а који је у међувремену, више пута мењан и допуњаван, као и потреба да се даље унапређује, Министарство за бригу о породици и демографију формирало је Радну групу за израду Предлога закона о изменама и допунама Закона о финансијској подршци породици са децом. У састав Радне групе, поред представника овог министарства, ушли су и представници Министарства здравља, Министарства за рад, запошљавање, борачка и социјална питања и Министарства финансија.

Радна група је у свом раду користила податке Информационог система за јединствену исплату права, с циљем даљег унапређења финансијске подршке породици са децом.

Према подацима Информационог система за јединствену исплату права у 2021. години право на родитељски додатак остварило је 126.410 корисника (родитеља) за 132.418 деце од тога за прво дете – 27.443, друго дете 63.812, треће дете 32.600 и четврто дете 8.563.

У 2022. години право на родитељски остварило је 136.232 корисника (родитеља) за 143.884 деце од тога за прво дете 28.792, друго дете 62.784, треће дете 43.347 и четврто дете 10.961.

У 2023. години право на родитељски остварило је 115.525 корисника (родитеља) за 122.076 деце од тога за прво дете 13.573, друго дете 50.969, треће дете 45.490 и четврто дете 12.044.

(табела о броју корисника родитељског додатка је у прилогу)

Паушал за набавку опреме за дете садржан је у броју корисника јер се исплаћује истовремено са исплатом једнократног износа за рођење првог детета, односно првом ратом родитељског додатка за друго, треће и четврто дете.

Измене чл. 16б и 18. Закона не односе на одлуку Уставног суда бр. ИУз-60/2021 од 14. фебруара 2024. године („Службени гласник РС“, број 11/24 јер нису биле предмет поднете иницијативе.

По доношењу одлуке Уставног суда, а у циљу истоветног посматрања основица које су од утицаја на остваривање права на накнаду зараде за време одсуства са рада ради неге детета оца уколико је мајка лице које самостално обавља делатност и остваривања права на остале накнаде по основу рођења и неге детета лица која самостално обављају делатност предложена је измена и допуна закона по којој се неће посматрати основице на које су плаћени порези и доприноси у периоду пре отпочињања коришћења одсуства због компликација у вези са трудноћом. На овај начин ове категорије су код остваривања права доведене у исти положај као и запослене жене које остварују право на накнаду за раде за време породиљског одсуства и одсуства са рада ради неге детета.

По разматрању свих напред наведених елемената предложена су нова законска решења а на основу процене економских ефеката приступило се могућим изменама и допунама законских одредаба како би се додатно побољшао материјални положај породица са децом.

**ПРИЛОГ 3:**

**Кључна питања за утврђивање циљева**

Доношење Закона о изменама и допунама Закона о финансијској подршци породици са децом још једном одражава чврсто опредељење државе да рађање деце не би смело да погоршава економски, а тиме и друштвени, положај породица са децом. Држава мора да преузме на себе део трошкова рађања деце и њиховог издржавања и школовања. Посебно држава треба да подстакне рађање првог и другог детета. Значајним увећањем износа родитељског додатка, посебно за прво и друго дете, побољшавају се материјални услови породице и смањује се притисак на породицу у делу обезбеђивања средстава за рађање и подизање деце.

Такође, предложене измене и допуне Закона треба да изједначе материјални положај предузетница и других радно ангажованих породиља по основу флексибилних облика рада са запосленим жена код послодавца. Начин утврђивања висине осталих накнада по основу рођења и неге детета не треба да се разликује од начина утврђивања висине накнаде зараде за време породиљског одсусва и одсуства са рада ради неге детета у погледу периода у коме се посматрају основице на које су плаћени доприноси за обавезно социјално осигурање.

Циљ предложених измена и допуна Закона је повећање стопе укупног фертилитета са тренутних *1,67%*, на *1,71%*, до 2030. године кроз имплементацију мера финансијске подршке породицама, укључујући повећање родитељског додатка и паушала за опрему. Ове мере имају за циљ да подстакну рађање, смање економски терет родитељства и унапреде демографску слику земље кроз дугорочне стимулације наталитета.

**ПРИЛОГ 4:**

**Кључна питања за идентификовање опција јавних политика**

Закон о финансијској подршци породици са децом Закон о финансијској подршци породици са децом („Службени гласник РС“, бр. 113/17, 50/18, 46/21-УС, 53/21-УС, 66/21, 130/21, 43/23 - УС, 62/23 и 11/24 – УС) је једини начин је за решавање проблема.

Законом о изменама и допунама Закона о финансијској подршци породици са децом овако уређено право на накнаду зараде за време одсуства са рада ради неге детета и одсуства са рада ради посебне неге детета оца детета када је мајка детета лице које самостално обавља делатност и остале накнаде по основу рођења и неге детета, гарантује брзо, ефикасно и стабилно остваривање ових права.

**ПРИЛОГ 5:**

**Кључна питања за анализу финансијских ефеката**

За исплату новоутврђених износа родитељског додатка, паушала за набавку опреме за дете и једнократне помоћи за рођење другог и трећег детета потребна су додатна средства у износу од 10.000.000.000 динара за временски период од годину дана.

Средства за реализацију права прописаних Законом о финансијској подршци породици са децом у 2023. години опредељена су у буџету Републике Србије на разделу Министарства за рад, запошљавање, борачка и социјална питања: Програм 0903 – Породично-правна заштита грађана, Програмска активност – 0001 – Права корисника из области заштите породице и деце, Функција 040 – Породица и деца, Економска класификација 472 у износу од у износу од 92.771.788.000 динара.

Генерално, уколико би се остварили дефинисани циљеви из Закона о финансијској подршци породици са децом, ефекти би се осетили у области привреде кроз повећање броја трудничких и породиљских одсустава

**ПРИЛОГ 6:**

**Кључна питања за анализу економских ефеката**

Закон нема директног утицаја на стварање нових привредних субјеката и тржишну конкуренцију.

**ПРИЛОГ 7:**

**Кључна питања за анализу ефеката на друштво**

Доношење Закона о изменама и допунама Закона о финансијској подршци породици са децом још једном одражава чврсто опредељење државе да рађање деце не би смело да погоршава економски, а тиме и друштвени, положај породица са децом. Значајним повећањем износа родитељског додатка и начино испалте за друго, а посебно треће и четврто дете држава преузима на себе део трошкова рађања, издржавања и школовања деце у временском трајању и до десет година након рођења детета (треће и четврто дете).

Такође, по доношењу одлуке Уставног суда, ради изједначавања положаја жена предузетница са женама запосленим код послодавца, приступило се изменма и допунама Закона у погледу узимања истог временског периода у коме се посматрају основце на које су плаћени доприноси за обавезно социјално осигурање.

**ПРИЛОГ 9:**

**Кључна питања за анализу управљачких ефеката**

Неопходно је да ове промене прати и јавна управа кроз повећање ефикасности рада, дигитализацију и већу доступност остваривања права корисника и веће коришћење доступних база података. Постојећа база података је довољни ресурс који би уз бољу ефикасност коришћења од постојећих кадрова значајно допринела лакшем остваривању права.

Подзаконски акт: Правилник о ближим условима и начину остваривања права на финансијску подршку породици са децом („Службени гласник РС“, број 58/18) ускладиће се по ступању на снагу Закона о изменама и допунама Закона о финансијској подршци породици са децом са ти законом.